Bad Düben
Bad Düben (serbsce tež Dźěwin; do 1948 jenož Düben) je sakske městačko w Sewjerosakskim wokrjesu. Nadeńdźe so 30 kilometrow sewjerowuchodnje Lipska a 32 kilometrow južnje Wittenberga při Modłeji a saksko-anhaltskej krajnej hranicy ma něhdźe 8.000 wobydlerjow. Düben leži při južnej kromje Dübenskeje hole, jednoho z najwjetšich lěsnych wobwodow Sakskeje.
Dübenski hród naspomni so prěni raz hižo w lěće 981 pod mjenom Dibni. Mjeno je serbskeho pochada a přińdźe prawdźepodobnje wot Dźěwina a nic wot słowa dub. Wokoło 1200 załožichu flamscy kolonisća pod hrodom swoje sydlišćo, z kotrehož wuwiwaše so město. Legendarna zwada mjez kóńskim wikowarjom Kohlhase a hrodowskim knjezom ze Schnaditza wotmě so na Dübenskim hrodźe. W Třicećilětnej wójnje zetkaštaj so tu w lěće 1631 kral Gustav II. Adolf ze Šwedskeje a sakski kurwjerch Jan Jurij I., zo byštej wujednałoj zwjazkarstwo přećiwo katolskemu kejžorej Ferdinandej II. W lěće 1813 bě Düben skrótka z hłownym kwartěrom Napoleona.
Dźensa je Düben předewšěm znaty jako kupjele.
ŽórłaWobdźěłać
- ↑ Aktualne ličby wobydlerstwa po gmejnach 2021; Statistiski krajny zarjad Sakskeje
WotkazajWobdźěłać
- Bad Düben w Digitalnym stawizniskim zapisu městnow Sakskeje (němsce)
Arzberg | Bad Düben | Beilrode | Belgern-Schildau | Cavertitz | Delič (Delitzsch) | Doberschütz | Dolan (Dahlen) | Domič (Dommitzsch) | Dreiheide | Elsnig | Jesewitz | Jiłow (Eilenburg) | Krostitz | Laußig | Liebschützberg | Löbnitz | Mockrehna | Mohilno (Mügeln) | Naundorf | Rackwitz | Skudźicy (Schkeuditz) | Schönwölkau | Taucha | Torhow (Torgau) | Trossin | Wermsdorf | Wiedemar | Woseč (Oschatz) | Zschepplin
nob_Latn szl_Latn szl_Latn ces_Latn knc_Latn szl_Latn uzn_Latn szl_Latn deu_Latn